પ્રશાંત મહાસાગરનાં તટ પર આવેલ પાપુઆ ન્યૂ ગિનીનાં એક વિમાન સાથે એક એવી ઘટના બની કે જે જોઈને બધા જ હેરાન થઈ ગયા છે. ગુરૂવારનાં રોજ માઈક્રોનેશિયામાં એક એરપોર્ટ પર લેન્ડિંગ કરતી વખતે વિમાન રનવે પર દોડી રહ્યું હતું અને અચાનકથી પાઈલોટ્સ વિમાન પરનું સંતુલન ગુમાવી બેઠા અને વિમાન સીધું નજીકનાં દરિયામાં જઈને પડ્યું. વિમાન રનવે કરતા લગભગ ૧૬૦ મિટર જેટલું આગળ જતુ રહ્યું હતું. આ વિમાનમાં લગભગ ૩૬ યાત્રીઓ અને ૧૧ ક્રૂ મેમ્બર્સ યાત્રા કરી રહ્યાં હતાં.